Retratada por Franz von Lenbach.
**Eleonora Giulia Amalia Duse**, máis coñecida como **Eleonora Duse**, nada en Vigevano o 3 de outubro de 1858 e finada en Pittsburgh o 21 de abril de 1924, foi a máis soada actriz de teatro italiana de finais do século XIX e principios do século XX.

Alcanzou gran fama por interpretar os papeis do escritor noruegués Henrik Ibsen, ademais dos clásicos. Foi contemporánea das divas británicas Patrick Campbell e Ellen Terry e tamén da diva francesa Sarah Bernhardt, coa que sostivo unha longa rivalidade profesional e persoal.

Traxectoria
-----------

### Inicios

Cóntase que naceu nun vagón de tren e que o seu primeiro papel o interpretou aos catro anos, xa que a súa familia era de actores teatrais. Os seus pais foron os actores Alessandro Vincenzo Duse e Angelica Cappelletto. O seu primeiro papel protagonista realizouno aos 14 anos cando encarnou a Xulieta de Shakespeare.

Tivo rivalidade coa famosa actriz francesa Sarah Bernhardt, quen era contemporánea súa; con todo, posuían estilos moi diferentes, xa que Eleonora buscaba comprender a mentalidade da personaxe e Sarah imprimíalle o seu selo persoal ás personaxes que interpretaba. A pesar destas diferenzas de estilo, ambas as actrices sostiveron unha longa rivalidade para lograr ser consideradas "a mellor actriz do mundo" por parte do público. No persoal, a relación que Gabriele d'Annunzio sostivo coas dúas divas fomentou aínda máis a rivalidade.

### Matrimonio

En 1881 casou con Tebaldo Checchi, unión da que naceu a súa filla Enrichetta. En 1885 aceptou un contrato para unha xira por América do Sur, e entón a súa fama, xa excepcional en Italia, excedeu as fronteiras. Nesta época coñeceu o libretista e compositor Arrigo Boito, de quen aprendeu o valor do estudo e da elevación espiritual e cultural.

No transcurso dunha xira triunfal por Europa (1891-1892) iniciou, en Viena, a batalla en favor de Ibsen, impondo ao público a discutida *Casa de bonecas*. En 1893 obtivo un grande éxito en América do Norte e noutros países estranxeiros. En 1899 tivo compañía teatral co gran actor Ermete Zacconi.

### D'Annunzio

En 1894 produciuse o seu primeiro encontro con D'Annunzio, que estaba entón na cúspide da súa fama. O triunfo obtido en París con *Il sogno di un mattino di primavera* (1897), obra deste autor, convenceuna de que atopara o creador da traxedia moderna. Dende entón o seu repertorio estivo formado case exclusivamente por obras deste autor. Esta relación terminou en 1910, cando o polémico escritor se involucrou en asuntos políticos (o escritor foi precursor do fascismo italiano) e se despreocupou totalmente de Eleonora.

A ruptura deses amores e unha crise espiritual levárona, despois do seu éxito con *La locandiera* de Goldoni, en 1909, a abandonar inesperadamente o teatro; este retiro durou doce anos.

### Última época

Durante a guerra de 1914-18 a actriz prodigou a súa asistencia aos feridos e deu recitais nas frontes.

En 1916 filmou *Cenere* de Febo Mari, o seu único testemuño cinematográfico cando tiña case sesenta anos.

Reapareceu ante o público en Turín en 1921 con *Fruen fra havet*, de Ibsen, negándose a ser maquillada e preocupándose tan só de ofrecer ao público non unha ficción, senón o froito dunha ansiosa procura da verdade interior. Tras engadir ao seu repertorio outras obras, reemprendeu unha nova etapa da súa vida artística, iniciando outra xira por Norteamérica, onde a sorprendeu a morte en Pittsburgh.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eleonora Duse Modificar a ligazón no Wikidata*** |

### Bibliografía

* Jeanne, Bordeux (1925) [1924]. *Eleonora Duse: the story of her life*. Londres: Hutchinson & Co. OCLC 7912238.  Also OCLC 213823532, OCLC 59787344 Publicado nos Estados Unidos como Jeanne, Bordeux (1925) [1924]. *Eleonora Duse: the story of her life*. Nova York: G.H. Doran. OCLC 77302304.  Publicado posteriormente como Jeanne, Bordeux (2005) [1924]. *Eleonora Duse: the story of her life*. Whitefish, MT: Kessinger Publishing. ISBN 978-1-4179-5746-0.
* Winwar, Frances (1956). *Wingless Victory*. Nova York: Harper. OCLC 11057365.
* Le Gallienne, Eva (1966). *The mystic in the theatre: Eleonora Duse*. New York City: Farrar, Straus and Giroux. OCLC 331204.
* Weaver, William (1984). *Duse: a biography*. Londres: Thames & Hudson. ISBN 978-0-500-01341-0. OCLC 11063020.  Publicado nos Estados Unidos como Weaver, William (1984). *Duse: a biography* (1st. American ed.). San Diego: Harcourt Brace Jovanovich. ISBN 978-0-15-126690-6. OCLC 10558161.
* Sheehy, Helen (2003). *Eleonora Duse: a biography* (1st. ed.). Nova York: Alfred A. Knopf. ISBN 978-0-375-40017-9. OCLC 50495500.
* Rodriguez, Antonio Orlando (2005). *The Last Masquerade: a novel*. Mestre-Reed, Ernesto (trans) (1st. ed.). Rayo. ISBN 978-0-06-058632-4. OCLC 55208203.

### Ligazóns externas

* Biografía de Eleonora Duse *(en castelán)*
* Escena do filme *Cenere* de 1907

* Portal:Italia
* Portal:Lombardía

|  |  |
| --- | --- |
| Control de autoridades | 
* Wd: Q275970
* WorldCat
* VIAF: 39421089
* BAV: ADV10254989
* BNF: 121836250
* BRE: 1969951
* DBI: ID
* DeutscheBio: 118681354
* Discogs: 2770398
* EBID: ID
* FAST: 33453
* FemBio: 8288
* GEC: 0023293
* GND: 118681354
* IBDB: 38814
* ICCU: CFIV036349
* IMDb: nm0244598
* ISNI: 0000 0001 2128 8961
* KulturNav: ID
* LAC: 0053L0328
* LCCN: n79038473
* NKC: jn20000700454
* NLA: 35051511
* NLG: 253724
* NNDB: 000071179
* NPG: mp97859
* NTA: 071457976
* ODNB: 57575
* OL: OL1686770A
* PTBNP: 1634123
* SELIBR: 184223
* SNAC: w61r75w3
* SUDOC: 027379833
* Tate: 19645
* TMDb: 1157187
* Treccani: eleonora-duse

 |